**МОДЕЛ УГОВОРА О ЈАВНОЈ НАБАВЦИ ГРАЂЕВИНСКОГ МАТЕРИЈАЛА**

**ЈН 04/23**

**Партија бр. 2 – Асфалт**

Закључен у Аранђеловцу, дана \*\*.\*\*. 2023. године, између:

**1. ЈКП „БУКУЉА“**, Аранђеловац, ул. Бранислава Нушића бр.1, ПИБ 100900371, матични број 7113323,рачунбр. 150-1685-30 отворен код Директне банке**,** које заступа в.д. директора Милан Јаћимовић., у даљем тексту Купац,

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем, ПИБ\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_\_\_\_\_\_\_.*

Уговорне стране констатују:

* да је Купац на основу члана 52. Закона о јавним набавкама (''Сл. гласник РС'' бр. 91/2019) и на основу позива за подношење понуда спровео отворени поступак јавне набавке добара;
* да је Продавац путем Портала јавних набавки доставио понуду која је саставни део овог уговора;
* да је Купац у складу са чл. 146 Закона о јавним набавкама, на основу понуде Продавца и Одлуке о додели уговора бр. 04-\*\*\*\* од \*\*\*\*\*.\*\*\*\*\*.2023. године, изабрао Продавца за закључење уговора о јавној набавци.

**Члан 1.**

1.1. Предмет уговора је сукцесивна набавка грађевинског материјала, партија бр.2, у свему према понуди Продавца достављене путем Портала јавних набавки, која је изабрана као најповољнија од стране Купца, а која чини саставни део овог уговора

**Члан 2.**

2.1. Уговорне стране утврђују да је укупна вредност уговора за **Партију бр.2** **– Асфалт** \_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_ динара са ПДВ-ом,

**Члан 3.**

3.1. Купац се обавезује да цену добара овог уговора утврђену према јединичним ценама из понуде Продавца плати у року од 45 (четрдесет пет) дана од дана пријема исправног рачуна испостављеног по свакој појединачној испоруци.

3.2. Уколико Купац оспори део рачуна дужан је да плати неспорни део рачуна.

3.3.Купац задржава право да динамику уплате средстава усклађује са својом ликвидношћу.

**Члан 4.**

4.1. Продавац се обавезује да добра испоручује сукцесивно, тј. по налогу Купца, у току целог периода важења уговора. Место испоруке добара као и локација складишта су наведени у обрасцу понуде и потврђени потписаном изјавом.

4.2. Продавац се обавезује да добра испоручи Купцу у року од 2 (два) дана од дана пријема наруџбине од стране Купца.

4.3. Наруџбина се подноси путем средстава електронске поште, уколико је ово средство комуникације онемогућено из било ког разлога наруџбина се подноси писаним путем.

**Члан 5.**

5.1. Уколико Продавац закасни са испоруком добара из члана 1. овог уговора, обавезан је да за сваки дан закашњења плати Купцу износ од 0,2% укупне уговорене вредности, из члана 2. став 1. овог уговора, с тим да укупан износ уговорене казне не може прећи 5% уговорене вредности из члана 2. став 1. Уговора.

5.2. Уколико Продавац не изврши све своје уговорене обавезе или их изврши делимично, обавезан је да плати Купцу уговорну казну у висини од 5% укупне уговорене цене из члана 2. став 1. овог уговора.

5.3. Право Купца на наплату уговорне казне не утиче на право Купца да захтева накнаду штете.

**Члан 6.**

6.1. Продавац гарантује да добра која су предмет купопродаје немају никакве недостатке, односно да су у складу са конкурсном документацијом, као и да на добрима која испоручује Купцу трећа лица немају никаква права нити претензије.

6.2. Приликом примопредаје, представник Купца је дужан да испоручена добра на уобичајени начин прегледа и да своје примедбе о видљивим недостацима одмах саопшти Продавцу.

6.3. Уколико се приликом уобичајене употребе добара утврди да иста имају недостатке тако да се због тих недостатака не могу употребити Продавац се обавезује да та добра замени другим исправним добрима у року од 1 (једног) дана од дана пријема писане рекламације Купца.

6.4. У случају поновљене рекламације, Купац задржава право раскида овог Уговора и право на накнаду настале штете.

6.5. Рекламација се подноси путем средстава електронске поште, уколико је ово средство комуникације онемогућено из било ког разлога рекламација се подноси писаним путем.

6.6. Ако се након примопредаје покаже неки недостатак који се није могао открити уобичајеним прегледом, Купац је дужан да у року од 2 (два) дана о том недостатку писменим путем обавести Продавца.

6.7. У случају да је Продавац знао или морао знати за недостатке, Купац има право да се на те недостатке позове и када није извршио своју обавезу да добра прегледа, да благовремено обавести Продавца о уоченом недостатку, као и кад се недостатак показао тек по протеку рока од 10 (десет) календарских дана од предаје добара Купцу.

**Члан 7.**

7.1. Након закључења и током важења уговора, усклађивање, односно промена цена утврђених у прихваћеној понуди Продавца могућа је услед промена цена на тржишту и то у случају повећања или смањења цене у висини преко 5 % у односу на цене из понуде Продавца.

7.2. Продавац је дужан да уз захтев који упућује Купцу за корекцију цена достави нови званични ценовник, као доказ да је дошло до повећања цене у предметном периоду.

7.3. Купац је дужан да поднети захтев са доказима, размотри у одговарајућем року. У случају да Купац, након разматрања утврди да је захтев Продавца за корекцијом цена оправдан, обавестиће о томе Продавца у смислу давања писмене сагласности и истовремено доставити предлог Анекса уговора о повећању или смањењу цена.

**Члан 8.**

8.1. Продавац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_, матични број \_\_\_\_\_\_\_\_\_, у делу набавке \_\_\_\_\_\_\_\_\_\_\_\_ *(навести део набавке коју ће извршити подизвођач)*. Продавац у потпуности одговара Купцу за извршење уговорених обавеза, те и за испоручена добра од стране подизвођача, као да их је сам извео.

**Члан 9.**

9.1. Овај уговор је ограниченог временског трајања и закључује се на период до 28.02.2024.године.

9.2 Купац може након закључења овог уговора на основу члана 160. Закона о јавним набавкама, изменити уговор и повећати обим предмета набавке, с тим да вредност измене мора бити мања од 10% од укупне вредности првобитно закљученог уговора.

9.3. Након истека рока на који је уговор закључен, уговор престаје да производи правно дејство.

9.4. Уколико уговор не буде реализован до његове вредности из члана 2. став 1. овог Уговора, Продавац нема право да тражи испуњење уговора.

9.5. Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години.

**Члан 10.**

10.1. Уговорне стране су сагласне да се потраживање из овог Уговора не може пренети на треће лице без писмене сагласности Купца.

**Члан 11.**

11.1. Свака уговорна страна може отказати Уговор са отказним роком од 30 (тридесет) дана од дана достављања писменог обавештења о отказу.

11.2. Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

11.3. Купац може да раскине уговор и без отказног рока ако је очигледно да Продавац неће моћи да испуни уговор ни у накнадном року.

**Члан 12.**

12.1. За све што није регулисано овим уговором примењиваће се одредбе Закона о облигационим односима, као и остали позитивно правни прописи који регулишу ову материју.

**Члан 13.**

13.1.Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

13.2. Све евентуалне спорове који могу настати по овом Уговору уговорне стране ће решавати споразумно, а у случају да се не могу договорити, утврђује се надлежност Привредног суда у Kрагујевцу.

**Члан 14.**

14.1. Сва одступања од овог уговора уговрне стране ће дефинисати анексом уговора.

**Члан 15.**

15.1. Овај уговор је сачињен у 6 (шест) истоветних примерака, од којих свака уговорна страна задржава по 3 (три) примерка.

**ПРОДАВАЦ**  **КУПАЦ**

ЈКП „БУКУЉА“Аранђеловац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Јаћимовић

***Напомена: Модел уговора понуђач не треба да попуњава и да учитава у оквиру своје е-понуде. Модел уговора служи како би се понуђачи упознали са садржином уговора који ће бити заључен са најповљнијим понуђачем.***

***После доношења одлуке о додели уговора модел уговора биће попуњен у складу са понудом понуђача, потписан од стране наручиоца а затим, достављен понуђачу на потпис у законском року.***